KOMMISSIONENS AFGØRELSE
af 5. april 2011
om undtagelser for visse medlemsstater med hensyn til indberetning af statistikker i henhold til Europa-Parlamentets og Rådets forordning (EF) nr. 1338/2008 om fællesskabsstatistikker over folkesundhed og arbejdsmiljø, for så vidt angår statistikker over dødsårsager
(meddelt under nummer K(2011) 2057)
(Kun den bulgarske, den finske, den franske, den nederlandske, den svenske, den tjekkiske og den tyske udgave er autentiske)
(2011/222/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 1338/2008 af 16. december 2008 om fællesskabsstatistikker over folkesundhed og arbejdsmiljø (1), særlig artikel 9, stk. 2,
under henvisning til anmodninger fra Republikken Bulgarien, Den Tjekkiske Republik, Forbundsrepublikken Tyskland, Den Franske Republik, Kongeriget Nederlandene og Republikken Finland, og
ud fra følgende betragtninger:
(1)
I henhold til artikel 2 i forordning (EF) nr. 1338/2008 skal der udarbejdes statistikker over dødsårsager som fastsat i nævnte forordnings bilag III.
(2)
I henhold til artikel 9, stk. 2, i forordning (EF) nr. 1338/2008 skal der, hvis det er nødvendigt, vedtages undtagelser og overgangsperioder for medlemsstater, begge baseret på objektive grunde.
(3)
Det fremgår af de oplysninger, som Kommissionen har modtaget, at Bulgariens, Tjekkiets, Tysklands, Frankrigs, Nederlandenes og Finlands anmodninger om undtagelser skyldes, at der er behov for større tilpasninger af nationale statistiske systemer for fuldt ud at opfylde kravene i forordning (EF) nr. 1338/2008.
(4)
De pågældende medlemsstater bør derfor indrømmes de undtagelser, de har anmodet om.
(5)
Foranstaltningerne i denne afgørelse er i overensstemmelse med udtalelse fra Udvalget for Det Europæiske Statistiske System -
VEDTAGET DENNE AFGØRELSE:
Artikel 1
De i bilaget nævnte medlemsstater indrømmes de deri anførte undtagelser.
Artikel 2
Denne afgørelse er rettet til Republikken Bulgarien, Den Tjekkiske Republik, Forbundsrepublikken Tyskland, Den Franske Republik, Kongeriget Nederlandene og Republikken Finland.
Udfærdiget i Bruxelles, den 5. april 2011.